
BIROUL PERMANENT 

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru acceptarea Codului pentru efectuarea în siguranţă a transportului mărfurilor şi persoanelor de către navele de aprovizionare (Codul OSV) adoptat de Adunarea Organizaţiei Maritime Internaţionale prin Rezoluţia A.863(20) la Londra la 27 noiembrie 1997, primit cu nr.P.L.x-753 din 28 decembrie 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

RAPORT

asupra proiectului de Lege pentru acceptarea Codului pentru efectuarea în siguranţă a transportului mărfurilor şi persoanelor de către navele de aprovizionare (Codul OSV) adoptat de Adunarea Organizaţiei Maritime Internaţionale prin Rezoluţia A.863(20) la Londra la 27 noiembrie 1997


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x-753 din 28 decembrie 2004, pentru avizare şi dezbatere în fond, cu proiectul de Lege pentru acceptarea Codului pentru efectuarea în siguranţă a transportului mărfurilor şi persoanelor de către navele de aprovizionare (Codul OSV) adoptat de Adunarea Organizaţiei Maritime Internaţionale prin Rezoluţia A.863(20) la Londra la 27 noiembrie 1997.


Organizaţia Maritimă Internaţională a adoptat Codul OSV în anul 1997 pentru a se evita sau a se reduce la minimum pericolele la care sunt expuse navele de aprovizionare care efectuează transportul de persoane şi materiale la şi de la instalaţiile aflate în largul mării. 



Proiectul de lege a fost avizat favorabil de Consiliul Legislativ, cu nr.1933 din 25 decembrie 2004.



Proiectul de lege a fost avizat favorabil de Comisia pentru politică externă, cu nr.P.L.x-753 din 10 ianuarie 2005.



În raport de obiectul de reglementare şi conţinutul său, proiectul de lege face parte din categoria legilor ordinare.



Proiectul de lege a fost dezbătut în şedinţa comisiei din 26 ianuarie 2005.



La lucrările comisiei au participat 22 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului ministru Laszlo Borbely.



În urma dezbaterilor, membrii comisiei au hotărât, în unanimitate, să avizeze favorabil proiectul de lege în forma propusă de iniţiator.


În conformitate cu prevederile Constituţiei României, republicată, Camera decizională pentru acest proiect de lege este Senatul.

                       PREŞEDINTE,                                       SECRETAR,
                    Dan Ioan Popescu                                     Aurelia Vasile
Expert,

Daniel Bădina

